KTAMขายตราสารหนี้นอก1ปีจ่าย4%
บลจ.กรุงไทยเดินหน้าขายกองทุนตราสารหนี้นอกทั้ง 100% เพิ่ม หลังเปิดตัวกองแรก 1 ปี จ่าย 4% ยอดจองทะลุ 5 พันล้าน
13 ก.พ. 2555

บลจ.กรุงไทยเดินหน้าขายกองทุนตราสารหนี้นอกทั้ง 100% เพิ่ม หลังเปิดตัวกองแรก 1 ปี จ่าย 4% ยอดจองทะลุ 5 พันล้าน
นายสมชัย  บุญนำศิริ  กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย  เปิดเผยว่า ในสัปดาห์ที่ผ่านมาบริษัทเปิดจำหน่ายกองทุนเปิดกรุงไทยตราสารหนี้ เอฟไอเอฟ 21 ( KTFF21 ) มีผู้ลงทุนจองซื้อสูงกว่ามูลค่าโครงการที่กำหนดไว้ 5,000 ล้านบาท โดยมียอดขาย  5,430 ล้านบาท บริษัทจึงเปิดจำหน่ายกองทุนเปิดกรุงไทยตราสารหนี้ เอฟไอเอฟ 22 ( KTFF22)   เพื่อรองรับความต้องการลงทุนของลูกค้า 
กองทุนลงทุนในตราสารหนี้ต่างประเทศทั้ง 100% ลงทุนในเงินฝากประจำของ  Abu Dhabi Commercial  Bank   , Union  National   Bank  ,  Bank of China   ,  ECD  ของ  Banco   do  Brasil  S.A.  และตราสารหนี้ระยะกลางของ  ICIC   Bank   , Banco  ltau BBA   S.A.  และ  ICBC Asia  Ltd.  อายุโครงการ 12 เดือน มูลค่า 5,000 ล้านบาท เสนอขายในวันที่ 13 -17 ก.พ.2555 ผลตอบแทนประมาณ 4.00%ต่อปี และป้องกันความเสี่ยงจากอัตราแลกเปลี่ยนทั้งจำนวน   
นอกจากนี้ บริษัทยังเปิดจำหน่ายกองทุนเปิดกรุงไทยสมาร์ท  อินเวส 6 เดือน 5  ( KTSIV6M5 ) อายุโครงการ 6  เดือน  เป็นกองทุนประเภทรับซื้อคืนและเปิดขายรอบใหม่  โดยลงทุนในเงินฝาก  บัตรเงินฝาก  ตั๋วแลกเงิน   ของธนาคารออมสิน  ธนาคารแลนด์  แอนด์เฮ้าส์  และภาคเอกชนที่มีอันดับเครดิตตั้งแต่ BBB + ขึ้นไป ผู้ลงทุนจะได้รับผลตอบแทนประมาณ 3.00% ต่อปี